
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 95 

1 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «ΒΑΘΕΙΑ ΣΠΗΛΙΑ» του 

Δήμου Σηπιάδος Ν. Μαγνησίας. 1 

Καθορισμός ορίων αιγιαλού - παραλίας στη θέση 
«Κοκκινιά» του Δ.Δ, Γλυκόβρυσης του Δήμου Έ¬ 
λους του Ν. Λακωνίας. 2 


ΑΠΟΦΑΣΕΙ Σ 

Αριθ. 8258 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΒΑΘΕΙΑ ΣΠΗΛΙΑ» του Δήμου 
Σηπιάδος Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2971/2001 (ΦΕΚ 285/Δ719.12.2001) 
«περί περί αιγιαλού και παραλίας». 

2. Τις διατάξεις του Ν.Δ. 439/1970 «περί συμπληρώσε- 
ως των διατάξεων περί αιγιαλού». 

3. Τις διατάξεις του Ν. 3200/1955 (ΦΕΚ97τ.Α') «περί δι¬ 
οικητικής αποκέντρωσης» όπως αυτές τροποποιήθηκαν 
και ισχύουν σήμερα με τα Ν.Δ. 532/1970, Β.Δ. 704/1970, 
Β.Δ. 705/1970, Β.Δ. 192/1972, Π.Δ. 71/1984, Π.Δ. 
347/1986, Ν. 2026/1992 και Π.Δ. 97/1993. 

4. Τις διατάξεις του άρθρου 19 παρ. 5 του Ν.Δ. 
2344/1995, του άρθρου 52 παρ. 6 Ν. 2218/1994, του άρ¬ 
θρου 4 παρ. 7 του Ν. 2240/1994, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περιφερειακό 
Δ/ντή, σε συνδυασμό με αυτές του άρθρου Μπαρ. 2 του 
Ν. 2399/1996 με τις οποίες προβλέπεται η κατάργηση των 
θέσεων των Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στο Γενικό Γραμματέα της Πε¬ 
ριφέρειας που ασκούνται από τον Αναπληρωτή Περιφε¬ 
ρειακό Δ/ντή. 

5. Τις διατάξεις του τετάρτου εδαφίου της παρ. 2 του άρ¬ 
θρου 1 και της παρ. 6 του ιδίου άρθρου του Ν. 2503/1997 
«Διοίκηση, οργάνωση, στελέχωσητης Περιφέρειας, ρύθμι¬ 


ση θεμάτων για την Τοπική Αυτοδιοίκηση και άλλες διατά¬ 
ξεις» (Φ.Ε.Κ. 107τ.Α') σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα της 
Περιφέρειας, ούτε καταργήθηκαν, αλλά αποτελούν από 
1.9.1997, Υπηρεσίες του Υπουργείου Οικονομικών. 

6. Τιςδιατάξειςτου άρθρου 46του Ν. 3220/2004 (Φ.Ε.Κ. 
15/Α'/28.1.2004) «Μέτρα αναπτυξιακής και κοινωνικής πο¬ 
λιτικής - αντικειμενικοποίησης του φορολογικού ελέγχου 
και άλλες διατάξεις». 

7. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης που δημοσιεύθηκε στο 
Φ.Ε.Κ. 93/Γ/2.4.2004 με την οποία ορίσθηκαν οι Γενικοί 
Γραμματείς Περιφερειών της Χώρας. 

8. Την από 13.5.2004 έκθεση της κατά το άρθρο 3του Ν. 
2971/19.12.2001 (Φ.Ε.Κ. 285/Α719.12.2001) «περί αιγια- 
λού και παραλίας» αρμόδιας Επιτροπής καθορισμού 
ορίων αιγιαλού και παραλίας, για τον καθορισμό ορίων αι- 
γιαλού και δημιουργία ζώνης παραλίας στη θέση: «ΒΑ- 
ΘΕΙΑ ΣΠΗΛΙΑ» του Δήμου Σηπιάδος Ν. Μαγνησίας. 

9. Το από τον Απρίλιο 2004 τοπογραφικό και υψομετρι¬ 
κό διάγραμμα κλίμακας 1:500 αποτελούμενο από μία (1) 
πινακίδα που συντάχθηκε από τον Τοπ/φο μηχανικό Νικό¬ 
λαο Κατσή και το οποίο ελέγχθηκε ως προς την ακρίβεια 
της αποτύπωσης και θεωρήθηκε απότηνΤοπογράφο Μη¬ 
χανικό της Κτηματικής Υπηρεσίας Ν. Μαγνησίας Βασιλική 
Χατζηπλή στις 13.5.2004. 

10. Την υπ’ αριθμ. 544.5/843/2004 σύμφωνη γνώμη του 
Γ.Ε.Ν. για τα όρια αιγιαλού και παραλίας, αποφασίζουμε: 

Επικυρώνουμε την από 13.5.2004 έκθεση της κατά το 
άρθρο 3του Ν. 2971/19.12.2001 αρμόδιας Επιτροπής κα¬ 
θορισμού ορίων αιγιαλού και παραλίας, για τον καθορισμό 
ορίων αιγιαλού και δημιουργία ζώνης παραλίας στη θέση 
«ΒΑΘΕΙΑ ΣΠΗΛΙΑ» του Δήμου Σηπιάδος Ν. Μαγνησίας. 

Το από τον Απρίλιο 2004 τοπογραφικό και υψομετρικό 
διάγραμμα κλίμακας 1:500 αποτελούμενο από μία (1) πι¬ 
νακίδα που συντάχθηκε από τον Τοπ/φο μηχανικό Νικό¬ 
λαο Κατσή και το οποίο ελέγχθηκε ως προς την ακρίβεια 
της αποτύπωσης και θεωρήθηκε από την Τοπογράφο Μη¬ 
χανικό της Κτηματικής Υπηρεσίας Ν. Μαγνησίας Βασιλική 
Χατζηπλή στις 13.5.2004. 

Στο τοπογραφικό διάγραμμα καθορίστηκε από την αρ¬ 
μόδια Επιτροπή όπως πιο πάνω αναφέρεται: 

Η οριογραμμή του αιγιαλού με κόκκινη συνεχή πολυγω¬ 
νική γραμμή 1,2, 3,... έως και 30, της οποίας οι κορυφές 
εξασφαλίζονται με συντεταγμένες του Κρατικού τριγω¬ 
νομετρικού δικτύου. 

Η οριογραμμή της παραλίας με κίτρινη συνεχή πολυγω¬ 
νική γραμμή 1', 2', 3', ...έως και 30', παράλληλη της γραμ¬ 
μής αιγιαλού σε απόσταση 15 ,00 μ. για την εξυπηρέτηση 
των σκοπών του άρθρου 1, παρ. 2 του Ν. 2971/2001. 

Τα κτίσματα και οι κατασκευές μέσα στη ζώνη παραλίας 
δεν εξαιρούνται. 

Η Επιτροπή διαπίστωσε ότι δεν υπάρχει παλαιός αιγιαλός 

Η απόφαση αυτή με την έκθεση της Επιτροπής καιτοτο- 
πογραφικό διάγραμμα, να δημοσιευθούν στην Εφημερί¬ 
δα της Κυβέρνησης. 

Λάρισα, 8 Νοεμβρίου 2004 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


ΕΚΘΕΣΗ 

επιτροπής καθορισμού των ορίων αιγιαλού, 
παραλίας, παλαιού αιγιαλού 
σύμφωνα με τα άρθρα 3,4 και 5 του Ν. 2971 / 2001 

Καθορισμός για πρώτη φορά των ορίων αιγιαλού κλπ 
στην θέση «ΒΑΘΕΙΑ ΣΠΗΛΙΑ» 

Δήμου Σηπιάδος Ν. Μαγνησίας. 

Στο Βόλο σήμερα την 13.5.2004 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ προϊστάμενος της Κτηματι¬ 
κής Υπηρεσίας Ν. Μαγνησίας, ως πρόεδρος. 

2. ΠΙΤΣΟΥΛΑΚΗΣ ΑΝΤΩΝΙΟΣ Κεντρικός Λιμενάρχης 
Βόλου, ως μέλος. 

3. ΧΑΤΖΗΠΛΗ ΒΑΣΙΛΙΚΗ, τοπογράφος μηχανικός της 
Κτηματικής Υπηρεσίας, ως μέλος, 

4. ΛΟΥΚΙΔΟΥ ΑΝΑΣΤΑΣΙΑ, διευθύντρια της Διεύθυνσης 
Πολεοδομίας Νομαρχιακής Αυτοδιοίκησης Ν. Μαγνη¬ 
σίας, ως μέλος 

Η Μουντούρη Κωνστ/ντία, διευθύντρια Χωροταξίας και 
Περιβάλλοντος της Γενικής Γραμματείας της περιφέρειας 
Θεσσαλίας, δεν προσήλθε αν και προσκλήθηκε νόμιμα, 

που αποτελούμε την επιτροπή καθορισμού των ορίων 
αιγιαλού, παραλίας και παλαιού αιγιαλού, σύμφωνα με τα 
άρθρα 3, 4 και 5 του Ν. 2971/ 2001 (Φ.Ε.Κ. 285/Α7 
19.12.2001) και της αριθμ. 1419/5.6.2002 απόφασης του 
Προϊσταμένου της Οικονομικής Επιθεώρησης Θεσσα¬ 
λίας, μετά από αυτοψία στην παραπάνω περιοχή στις 
13.5.2004 ύστερα από πρόσκληση του Προέδρου της 
επιτροπής με το υπ’ αριθμ. 1131/12.5.2004 έγγραφο, 
αφού λάβαμε υπόψη: 

1. Την από 22.4.2004 αίτηση των Χρήστου Γιονανίδη και 
Πολυξένης Γρίβα-Γιονανίδη, με την οποία ζητείται ο κα¬ 
θορισμός του αιγιαλού και της παραλίας στην παραπάνω 
περιοχή, 

2. Τις διατάξεις του Νόμου 2971/2001 (Φ.Ε.Κ. 285/Α7 
19.12.2001) και ειδικότερα τα άρθρα 4, 5, 6, 7, 8, και 9. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Απρίλιο 2004 από τον τοπογράφο μηχανικό Νικόλαο Κα- 
τσή σε μία (1) πινακίδα και ελέγχθηκε και θεωρήθηκε από 
την Βασιλική Χατζηπλή, τοπογράφο μηχανικό της Κτημα¬ 
τικής Υπηρεσίας Ν. Μαγνησίας στις 13.5.2004. 


4. Την αντίληψη που σχηματίστηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδείξεις 
που επηρεάζουντο πλάτοςτου αιγιαλού καιτης παραλίας 
και ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από βραχώδη 
πρανή με ήππιες κλίσεις εκτός του τμήματος 12-15 και 
του τμήματος 6-9 όπου η μορφολογία της ακτής συνίστα- 
ται από χαλαρά ιζήματα (άμμος, πέτρες) που έχουν προ¬ 
κόψει από την αποσάθρωση - διάβρωση των μητρικών πε¬ 
τρωμάτων της ακτής. 

2) Της ακτής συνέχονται εκτάσεις λοφώδεις. Με έδα¬ 
φος γαιώδες. 

Εκτός σχεδίου. Αδόμητες. Με χρήση γεωργική. 

3) Το φυσικό όριο βλάστησης συνίσταται από τεχνητή 
δενδρώδη βλάστηση (ελιές). 

β) Το γεγονός ότι στη περιοχή δεν εντοπίστηκαν παρά¬ 
κτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείωντης περιοχής, ήτοιτο γεγονός ότι η περιοχή δεν 
προσβάλλεται από ανέμους γιατί είναι προστατευμένη 
λόγω του ότι βρίσκεται μέσα σε υπήνεμο κόλπο και σε πε¬ 
ρίκλειστη θάλασσα (Παγασητικός Κόλπος). 

δ) Τη μορφολογία του πυθμένα ο οποίος συνίσταται 
από αμμώδη σύσταση και ήπιες κλίσεις με μικρά βάθη κο¬ 
ντά στην ακτή. 

ε) Τοντομέα ανάπτυξης κυματισμού σε σχέση με το μέ¬ 
τωπο της ακτής ότι δηλαδή πρόκειται για ακτή με μικρό 
ανάπτυγμα πελάγους. 

στ) Την μη ύπαρξη τεχνικών έργων στη περιοχή. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η) Την μη ύπαρξη καταγεγραμμένων δημόσιων κτημά¬ 
των. 

θ) Ότι δεν υφίσταται Κτηματολόγιο. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2, 3, ... έως και 30, της οποίας οι κο¬ 
ρυφές εξασφαλίζονται με συντεταγμένες του κρατικού 
τριγωνομετρικού δικτύου. 

2. Την οριογραμμή της παραλίας για την εξυπηρέτηση 
των σκοπών του άρθρου 1 §2του Ν. 2971/2001 με κίτρινη 

συνεχή πολυγωνική γραμμή 1', 2', 3',.έως και 30', της 

οποίας οι πλευρές είναι παράλληλες της γραμμής αιγια- 
λού σε απόσταση σταθερή 15,00 μ. 

Τα κτίσματα και οι κατασκευές μέσα στην ζώνη παρα¬ 
λίας δεν εξαιρούνται. 

3. Αποφαινόμαστε ότι δεν υπάρχει παλαιός αιγιαλός 

Η Επιτροπή 

Ο Πρόεδρος 
ΔΗΜΗΤΡΙΟΣ ΕΥΘΥΜΙΟΥ 
Τα μέλη 

ΑΝΤΩΝΙΟΣ ΠΙΤΣΟΥΛΑΚΗΣ 
ΒΑΣΙΛΙΚΗ ΧΑΤΖΗΠΛΗ 
ΑΝΑΣΤΑΣΙΑ ΛΟΥΚΙΔΟΥ 

Αριθ.Οικ. 18830 (2) 

Καθορισμός ορίων αιγιαλού - παραλίας στη θέση «Κοκκι- 
νιά» του Δ.Δ. Γλυκόβρυσης του Δήμου Έλους του Ν. 
Λακωνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Νόμου 2971/2001 (ΦΈ.Κ. 285/Α7 
19.12.2001) «Περί αιγιαλού και παραλίας». 

2. Τις διατάξεις του Ν.Δ. 439/1970 «Περί συμπληρώσε- 
ως των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής 
αποκέντρωσης» όπως αυτές τροποποιήθηκαν και ισχύ¬ 
ουν σήμερα με τα Ν.Δ. 532/1970, Β.Δ. 704/1970, Β.Δ. 
705/1970, Β.Δ 192/1972, Π.Δ. 71/1984, Π.Δ. 347/1986, Ν. 
2026/1992 και Π.Δ. 97/1993. 

4. Τις διατάξεις του άρθρου 19παρ. 5του Ν. 2344/1995, 
του άρθ. 52 παρ. 6 Ν. 2218/1994, του άρθ. 4 παρ. 7 του Ν. 
2240/1994, δυνάμει των οποίων αρμοδιότηες του Υπουρ¬ 
γείου Οικονομικών, που είχαν μεταβιβασθεί στους Νομάρ¬ 
χες, ανήκουν στον Περιφερειακό Διευθυντή, σε συνδυα¬ 
σμό με αυτές του άρθρου 14 παρ. 2 του Ν. 2399/1996, με 
τις οποίες προβλέπεται η κατάργηση των θέσεων των Πε¬ 
ριφερειακών Διευθυντών, οι αρμοδιότητες πλέοντου οποί¬ 
ου περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυντή. 

5. Τις διατάξεις του τετάρτου εδαφίου της παρ. 2 του 
άρθ. 1 και της παρ. 6 του ίδιου άρθρου του Ν. 2503/1997 
«Διοίκηση, Οργάνωση, Στελέχωσητης Περιφέρειας, Ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107 Α'), σύμφωνα με τις οποίες οι Περιφε¬ 
ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίεςτου Υπουργείου Οικονομικών. 

6. Το υπ’ αριθμ. 28979/31.7.1997 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπουργείου Οικονομικών, μεταφέρονται από 1.9.1997 
στον Υπουργό των Οικονομικών. 

7. Την υπ’ αριθμ. 14650/Δ10685/17.3.2004 (ΦΕΚ 519 
Β'/17.3.2004) κοινή απόφαση του Πρωθυπουργού καιτου 
Υπουργού Οικονομικών «περί καθορισμού αρμοδιοτήτων 
των Υφυπουργών Οικονομίας και Οικονομικών. 

8. Την διάταξη του άρθρου 46 παρ. 21 του Ν. 3220/2004 
(ΦΕΚ 15/28.1.2004) «Μέτρα Αναπτυξιακής και Κοινωνικής 
Πολιτικής - αντικειμενικοποίηση του φορολογικού ελέγ¬ 
χου και άλλες διατάξεις». 

9. Την υπ’ αριθμ. 1030067/796/Α0006/7.4.2004 Εγκύ¬ 
κλιο του Υπουργείου Οικονομίας και Οικονομικών Δ/νση 
Οργάνωσης. 

10. Την από 7.6.2004 έκθεση της Επιτροπής καθορι¬ 
σμού των ορίων αιγιαλού - παραλίας στη θέση «Κοκκινιά» 
του Δ.Δ. Γλυκόβρυσης του Νομού Λακωνίας και το από 
Σεπτέμβριο 2002 τοπογραφικό διάγραμμα του Πολιτικού 
Μηχανικού Ν. Χατζόπουλου το οποίο έχει θεωρηθεί στις 
4.2.2004 από την Αγρ. Τοπογράφο Μηχανικό της Κτημα¬ 
τικής Υπηρεσίας του Ν. Λακωνίας Περδικογιάννη Ευφρο¬ 
σύνη. 


11. Το υπ’ αριθμ. 544.5/919/03 αρ. σχ. 1128/6.5.2003 έγ¬ 
γραφο του Γενικού Επιτελείου Ναυτικού, αποφασίζουμε: 

Επικυρώνουμε την από 7.6.2004 έκθεση της Επιτροπής 
καθορισμού ορίων αιγιαλού - παραλίας στη θέση «Κοκκι- 
νιά» του Δ.Δ. Γλυκόβρυσης του Νομού Λακωνίας και το 
από Σεπτέμβριου 2002 τοπογραφικό διάγραμμα του Πο¬ 
λιτικού Μηχανικού Ν. Χατζόπουλου το οποίο έχει θεωρη¬ 
θεί στις 4.2.2004 από την Αγρ. Τοπογράφο Μηχανικό της 
Κτηματικής Υπηρεσίας του Ν. Λακωνίας Περδικογιάννη 
Ευφροσύνη. 

Στο παραπάνω διάγραμμα καθορίστηκε η οριογραμμή 
του αιγιαλού με συνεχή κόκκινη πολυγωνική γραμμή, με 
στοιχεία 1-2-3-.-8-9-10. 

Η οριογραμμή της παραλίας καθορίσθηκε με κίτρινη 

συνεχή πολυγωνική γραμμή με τα στοιχεία 1' - 2' - 3' -.- 

8-9-10', της οποίας οι κορυφές εξασφαλίζονται δια πα¬ 
ραλλήλου μεταθέσεως της ερυθρός πολυγωνικής γραμ¬ 
μής του αιγιαλού κατά δέκα (10) μέτρα. 

Στη ζώνη της παραλίας υπάρχουν κτίσματα. 

Η παρούσα απόφαση να δημοσιευθεί μαζί με την έκθε¬ 
ση της Επιτροπής και το τοπογραφικό διάγραμμα στην 
Εφημερίδα της Κυβερνήσεως. 

Τρίπολη, 22 Δεκεμβρίου 2004 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ ΕΠΙΤΡΟΠΗΣ 

Καθορισμού των οριογραμμών αιγιαλού - παραλίας του 
Ν. 2971/2001 στη θέση «Κοκκινιά»του Δ.Δ. Γλυκόβρυ¬ 
σης του Δήμου Έλους του Ν. Λακωνίας. 

Οι κάτωθι υπογεγραμμένοι: 

1) Βλαχάκος Κων/νος, Προϊστάμενος της Κτηματικής 
Υπηρεσίας. 

2) Περδικογιάννη Ευφροσύνη, Τοπογράφος Μηχανι¬ 
κός, υπάλληλος της Κτηματικής Υπηρεσίας. 

3) Παναγάκος Δημήτριος, ΛιμενάρχηςΛ.Σ. Υ/Χ Γυθείου. 

4) Λιακάκος Δημήτριος, Πολιτικός Μηχανικός, αναπλη¬ 
ρωτής Προϊστάμενος του τμήματος Πολεοδομίας Χωρο¬ 
ταξίας και Περιβάλλοντις της Νομαρχιακής Αυτοδιοίκη¬ 
σης Λακωνίας. 

5) Αθανασούλης Ιωάννης, Πολιτικός Μηχανικός της 
Δ/νσης ΠΕΧΩ Περιφέρειας Πελοποννήσου. 

Έχοντας υπ’ όψιν: 

1) Το υπ’ αριθμ. 942/3.3.2003 έγγραφο του Δήμου Έ¬ 
λους για τον καθορισμό αιγιαλού - παραλίας στη συγκε¬ 
κριμένη θέση. 

2) Το από Σεπτεμβρίου 2002 τοπογραφικό διάγραμμα 
του Πολιτικού Μηχανικού Ν. Χατζόπουλου, που έχει θεω¬ 
ρηθεί στις 4.2.2004 από την Τοπογράφο Μηχανικό της 
Κτηματικής Υπηρεσίας Ν. Λακωνίας Περδικογιάννη Ευ¬ 
φροσύνη. 

3) Τις διατάξεις του Ν. 2971/2001 και την σχετική δικα¬ 
στική και διοικητική Νομολογία. 

4) Τα στοιχεία καθορισμού αιγιακού και παραλίας που 
προβλέπονται από το άρθρο 9 του Ν. 2971/2001 και ειδι¬ 
κότερα. 

α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από: 

ί) Χαλαρά ιζήματα που έχουν προκόψει από τη διάβρω¬ 
ση των μητρικών πετρωμάτων. 

ϋ) Τεχνικά έργα (λιμενοβραχίονες). 

2) Της ακτής συνέχονται εκτάσεις: 

ί) Λοφώδεις, ημιλοφώδεις. 

ϋ) Με έδαφος γαιώδες. 

ίϋ) Εκτός οικισμού. 

ίν) Δομημένες με αραιή δόμηση (μοναδικό κτίσμα). 

ν) Με χρήση γεωργική, τουριστική. 

3) Το φυσικό όριο βλάστησης συνίσταται από: 

Τεχνητή δενδρώδη βλάστηση. 

β. Το γεγονός ότι στην περιοχή δεν εντοπίστηκαν παρά¬ 
κτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή δεν 
προσβάλεται από ισχυρούς ανέμους γιατί είναι προστα- 
τευμένη λόγω του ότι βρίσκεται σε υπήνεμο κόλπο. 

δ) Τη μορφολογία του πυθμένα ο οποίος συνίσταται 
από αμμώση σύσταση και ήπιες κλίσεις με μικρά βάθη κο¬ 
ντά στην ακτή πράγμα που συνεπάγεται τη θραύση του 
κύματος και την εκτόνωση της ενέργειάς του σε μεγάλη 
απόσταση από την ακτογραμμή και άρα μικρή επίδραση 
στην ακτή. 

ε) Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μικρό 
ανάπτυγμα πελάγους. 

στ) Την ύπαρξη τεχνικών έργων (λιμενοβραχίονες) που 
είναι σε διαδικασία νομιμοποίησης. 

ζ) Την μη ύπαρξη εγκεκριμένων χωροταξιών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 


η) Την ύπαρξη δημόσιων κτημάτων σε άμεση γειτνίαση 
με την υπό καθορισμό περιοχή. 

θ) Το ότι δεν υφίσταται Κτηματολόγιο. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών. 

5) Το υπ’ αριθμ. 544.5/919/2003 αριθ. σχετ. 1128/ 
6.8.2003 έγγραφο ΓΕΝ. 

6) Το γεγονός ότι για να προτείνουμε παλαιό αιγιαλό 
σύμφωνα με την πρόταση του ΓΕΝ απαιτείται προηγου¬ 
μένως ιδιοκτησιακή έρευνα και επειδή ο Δήμος Έλους 
επείγεται για την εκτέλεση έργων στη συγκεκριμένη θέση 
προτείνουμε τη χάραξη των οριογραμμών του αιγιαλού 
και της παραλίας στην μια πινακίδα και θα επανέλθουμε 
για τη χάραξη των οριογραμμών αιγιαλού - παραλίας πα¬ 
λαιού αιγιαλού στο υπόλοιπο τμήμα μετά την αποπερά¬ 
τωση της ιδιοκτησιακής έρευνας, αποφασίζει: 

Καθορίζει την οριογραμμή του αιγιαλού με κόκκινη συνε¬ 
χή πολυγωνική γραμμή μετά στοιχεία 1-2-3-.-8-9-10. 

Την οριογραμμή της παραλίας δια συνεχούς κίτρινης πολυ¬ 
γωνικής γραμμής με τα στοιχεία 1' - 2' - 3' - - 8' - 9' -10' της 

οποίας οι κορυφές εξασφαλίζονται δια παραλλήλου μετα- 
θέσεως της ερυθρός πολυγωνικής γραμμής του αιγιαλού 
κατά δέκα (10) μέτρα. 

Στη ζώνη της πραλίας υπάρχουν κτίσματα. 

Σπάρτη, 7 Ιουνίου 2004 
Η Επιτροπή 

ΚΩΝΣΤΑΝΤΙΝΟΣ ΒΛΑΧΑΚΟΣ 
ΕΥΦΡΟΣΥΝΗ ΠΕΡΔΙΚΟΓΙΑΝΝΗ 
ΔΗΜΗΤΡΙΟΣ ΠΑΝΑΓΑΚΟΣ 
ΔΗΜΗΤΡΙΟΣ ΛΙΑΚΑΚΟΣ 
ΙΩΑΝΝΗΣ ΑΘΑΝΑΣΟΥΛΗΣ 

